**IZŠTEVANKE, PESMI IN DEKLAMACIJE**

**MIŠKA IN ZOBKI**

(Tatjana Pregl)

MIŠKA, MIŠKA, KAM SI ŠLA?

SPET SI VZELA ZOBKA DVA!



KAJ POČEL BOM ZDAJ BREZ NJIH?

V MOJIH USTIH JE PREPIH!

RAD BI ZOBKE BRŽ NAZAJ!

MIŠKA, MIŠKA, DAJ JIH, DAJ!

**Povezava do pesmice:** [**https://www.youtube.com/watch?v=kc8OOjXBZls**](https://www.youtube.com/watch?v=kc8OOjXBZls)

**MRAVLJA IN POLŽ**

(Janez Bitenc)

MRAVLJA, MRAVLJICA
IZ MRAVLJIŠČA KUKALA,
MRAVLJA, MRAVLJICA,
KAJ JE VIDELA?

V TRAVI, TRAVICI
LEZE, LEZE, ČUDNA STVAR,
V TRAVI, TRAVICI
POLŽEK SAMOTAR.

JOJME, JOJMENE,
KAJ ČE ZLEZE NA GORO?
JOJME, JOJMENE,
POTLEJ BO HUDO.

MRAVLJA, MRAVLJICA,
V LUKNJICO JE SMUKNILA,
MRAVLJA, MRAVLJICA,
POLŽKU JE UŠLA.



**Povezava do pesmice:** [**https://www.youtube.com/watch?v=f1cbhe4UCms**](https://www.youtube.com/watch?v=f1cbhe4UCms)

**GOSENICA JE LEZLA**

**GOSENICA JE LEZLA, POČASI NA DREVO,
POMIGALA NA DOLGO, POMIGALA KRATKO.** (S PRSTKI OPONAŠAMO GOSENICO)

**PRIMIGALA JE K MENI, V LONČEK SEM JO DAL,** (NAKAŽEMO, KAKO JO DAMO V LONČEK) **NIKAR MI NE POBEGNI, ZAŽUGAL SEM, DEJAL.** (ZAŽUGAMO)

**KO V LONČEK SEM POGLEDAL,
JE NOTRI NI BILO,** (POKAŽEMO NI-NI) **PRED OKNOM PA JE LETAL METULJČEK PRELEPO.** (POSNEMAMO LET METULJA)



**Povezava do pesmice:** <https://www.mojvideo.com/video-gosenica-otroska-pesmica/4a4fa44c1ea772e50fcf>

**PRSTKI**

ATA PRSTEK, ATA PRSTEK, KJE SI TI?

TUKAJ SEM, TUKAJ SEM, TRA LA LA LI.

MAMA PRSTEK, MAMA PRSTEK, KJE SI TI?

TUKAJ SEM, TUKAJ SEM, TRA LA LA LI.

BRATEC PRSTEK, BRATEC PRSTEK, KJE SI TI?

TUKAJ SEM, TUKAJ SEM, TRA LA LA LI.

SESTRA PRSTEK, SESTRA PRSTEK, KJE SI TI?

TUKAJ SEM, TUKAJ SEM, TRA LA LA LI.

MALI PRSTEK, MALI PRSTEK, KJE SI TI?

TUKAJ SEM, TUKAJ SEM, TRA LA LA LI.



**Povezava do pesmice:** [**https://www.youtube.com/watch?v=GXL6crslWTE**](https://www.youtube.com/watch?v=GXL6crslWTE)

**TRI MAJHNE ŽABICE**

TRI MAJHNE ŽABICE NA KAMNU SO SEDELE

Z MUHAMI SE BASALE IN DOBRO SE IMELE.

ENA V VODO JE SKOČILA

IN SI KRAKE NAMOČILA

DVE MAJHNI ŽABICI

STA REKLI TITITI!

DVE MAJHNI ŽABICI NA KAMNU STA SEDELI

Z MUHAMI SE BASALI IN DOBRO SE IMELI.

ENA V VODO JE SKOČILA

IN SI KRAKE NAMOČILA

ENA MAJHNA ŽABICA

JE REKLA TITITI!

ENA MAJHNA ŽABICA NA KAMNU JE SEDELA

Z MUHAMI SE BASALA IN DOBRO SE IMELA.

PA V VODO JE SKOČILA

IN SI KRAKE NAMOČILA

NOBENA MAJHNA ŽABICA

NI REKLA TITITI!



**Povezava do pesmice:** [**https://www.youtube.com/watch?v=UCROVKx3xo4&t=10s**](https://www.youtube.com/watch?v=UCROVKx3xo4&t=10s)

**GUGALNICA** (Vera Avbreht)

SEM IN TJA, SEM IN TJA

ZIBLJE ME GUGALNICA.

SEM IN TJA, SEM IN TJA, SEM IN TJA.

MIMO ŠVIGAJO DREVESA, FŠ FŠ,

VETER VLEČE ME ZA UŠESA. FŠ FŠ.

SEM IN TJA, SEM IN TJA

ZIBLJE ME GUGALNICA.

SEM IN TJA, SEM IN TJA, SEM IN TJA.



(STARŠA MED PETJEM PESMICE POLOŽITA OTROKA V ODEJO. VSAK NA ENI STRANI PRIMETA ZA ODEJO IN GA V NJEJ ZIBLJETA.)

**MEŠAMO JAJCA**

**MEŠAMO, MEŠAMO JAJCA**

**ZA DVA PRIDNA ZAJCA.** (S KAZALCEM MEŠAMO PO OTROKOVI DLANI)

**PRVEMU MALO,** (Z DLANJO SE DOTIKAMO OTROKOVIH PRSTKOV)

**DRUGEMU NIČ,**

**TRETJI SE KUJA,**

**ČETRTI ZAMUJA.**

**PETI SE SKRIJE** (OBRAZ SKRIJEMO V DLANI)

**IN SKLEDO RAZBIJE.** (Z ROKO UDARIMO PO KOLENIH)

**JOŽE IMA TRI KOŽE**

**JOŽE IMA TRI KOŽE,
PRVO OBLEČE,
DRUGO SLEČE,
TRETJO PA ZA SABO VLEČE.**

**TO SEM JAZ**

**TO JE MOJA GLAVA**

**TO JE MOJ OBRAZ**

**VRAT IN PA UŠESA**

**GLEJTE TO SEM JAZ**(se potrepljamo po prsih)

**ZGORAJ IMAM ROKE**

**SPODAJ PA NOGE**

**ZADAJ IMAM HRBET**

**SPREDAJ PA SRCE.**